
Feljegyzés
[bookmark: _Hlk38282119]Székesfehérvári Veszélyhelyzeti Települési Támogatás Program 


A Kormány az élet-és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére a 40/2020. (III.11.) Korm.rendeletében veszélyhelyzetet hirdetett ki.

[bookmark: _Hlk38282718]Önkormányzatunk pénzbeli és természetben nyújtott szociális-, család- és gyermekvédelmi ellátásai körének bővítésével a veszélyhelyzet kihirdetését követően keresőtevékenységét elveszítő, az álláskeresési ellátást kimerítő székesfehérvári álláskeresők számára kíván szociális rászorultság alapján egyszeri, vissza nem térítendő pénzbeli ellátást nyújtani, ezzel segítve szociális biztonságuk megőrzését.

A veszélyhelyzeti támogatási program alapítására a szociális igazgatásról és szociális ellátásokról szóló 1993. évi III. törvény (a továbbiakban: Szt.) 132. § (4) bekezdés g) pontjában meghatározott önkormányzati rendeletalkotási felhatalmazás alapján, az Szt. 45. §-a szerinti települési támogatási jogcímen kerül sor.  


Előzetes hatásvizsgálat
I. Várható társadalmi hatások
Kedvező társadalmi hatású, tekintettel arra, hogy az egyén és a család szociális biztonságának megőrzését szolgálja.
II. Várható gazdasági, költségvetési hatások
A Székesfehérvári Veszélyhelyzeti Települési Támogatás Program keretében nyújtott, szociális rászorultságtól függő, egyszeri, vissza nem térítendő pénzbeli ellátás önkormányzatunk saját költségvetését terheli, annak anyagi fedezete rendelkezésre áll.
III. Várható környezeti és egészségi következmények
A Rendelet módosításának nincs várható környezeti és egészségi következménye.
IV. Adminisztratív terheket befolyásoló hatások
A támogatási program bevezetése további adminisztratív terhet ró önkormányzatunkra, azonban a szervezeti, személyi, tárgyi, technikai, valamint infrastrukturális feltételek rendelkezésre állnak.
V. A rendelet megalkotásának szükségessége, a jogalkotás elmaradásának várható következménye
Az egyének és családok szociális biztonságérzetének esetleges csökkenése.
VI. A rendelet alkalmazásához szükséges személyi, szervezeti, tárgyi és pénzügyi feltételek
A Rendelet alkalmazásához szükséges személyi, szervezeti, tárgyi és pénzügyi forrás rendelkezésre áll. 

Általános indokolás

Önkormányzatunk pénzbeli és természetben nyújtott szociális-, család- és gyermekvédelmi ellátásai körének bővítésével a veszélyhelyzet kihirdetését követően keresőtevékenységét elveszítő, az álláskeresési ellátást kimerítő székesfehérvári álláskeresők számára kíván szociális rászorultság alapján egyszeri, vissza nem térítendő pénzbeli ellátást nyújtani, ezzel segítve szociális biztonságuk megőrzését.

.
Részletes indokolás
Az 1. §-hoz

[bookmark: _Hlk38283008]Az élet-és vagyonbiztonságot veszélyeztető tömeges megbetegedést okozó humánjárvány következményeinek enyhítésére „Székesfehérvári Veszélyhelyzeti Települési Támogatás Program” alapításáról rendelkezik.

[bookmark: _Hlk38282892]A 2. § -hoz 

A Rendelet személyi, területi és tárgyi hatályáról rendelkezik.

A 3. § -hoz 

A Rendelet alkalmazását segítő, a jogalkalmazáshoz szükséges értelmező rendelkezéseket tartalmazza.

A 4. § -hoz 

A hatáskör gyakorlásának szabályairól rendelkezik.

A 5. § -hoz 

[bookmark: _Hlk38283391]A „Székesfehérvári Veszélyhelyzeti Települési Támogatás Program” keretében nyújtott székesfehérvári veszélyhelyzeti települési támogatás jogosultsági feltételeit; a pénzbeli ellátás összegét, folyósításának feltételeit tartalmazza.

A 6.§-13.§ -hoz
A „Székesfehérvári Veszélyhelyzeti Települési Támogatás Program” keretében nyújtott székesfehérvári veszélyhelyzeti települési támogatás előterjesztésére, valamint a jogosultság megállapítására vonatkozó eljárási rendelkezéseket tartalmazza.


A 14. § -hoz 

Az adatkezelés szabályait rögzíti.

A 15. § -hoz 

A Rendelet időbeli hatályáról rendelkezik.


A fentiek alapján kerül sor a Rendelet megalkotására.
	dr. Cser-Palkovics András
	polgármester
